English: Let me focus on a few of those key issues, then. There's still, I think, a lot of confusion on testing. I remain, as you know, Minister, unconvinced about the Welsh Government's stance on testing. We've been told again today that just over 20,000 people have been tested in Wales to date, but to put that in context: under original targets, we'd have tested 20,000 since Monday morning. Now, you wouldn't have picked the original targets - 8,000 a day-plus by now - out of the air; they'd have been based on advice. We know the World Health Organization advice is that testing is really a key part of the battle against coronavirus, so can you explain what change there has been in the advice that you are given on the value of testing, because we've gone from that targeted 8,000 or 9,000 a day to around 1,000? You just said a minute ago that it was 1,800 today. Now, it's capacity of 1,800 today; it was fewer than 1,000 tests again yesterday, so we need to know what you are being told differently. Yesterday, we were told that there's less spreading than we thought: yes, but that's because of lockdown, because of effective social distancing; it's working perhaps better than we had feared. It doesn't make the virus less contagious, so don't we need to have effective community testing in place before we can come out of lockdown? In fact, shouldn't we say that we can't leave lockdown? We cannot have substantial lifting of restrictions until we have community testing in place, and that's need a plan. We don't seem to have one, or I haven't been convinced that we have one, so can the Minister please square that anomaly for us? How can we build up our testing ready for relaxing lockdown rules without even having a trajectory to follow for increasing testing numbers? And the First Minister said today we have no capacity problem. If we have no capacity problem, why are you, quite rightly, putting £50 million towards increasing capacity? The way I see it, we're just not reaching that capacity quickly enough. The First Minister said that it's a matter of not having enough people being put forward or coming forward for testing. Well, how about having a policy that encourages people to come forward, as a growing community-testing model, so that we are building up for the release of lockdown? We all want it to happen as soon as possible, but we can't do it until we know that the time is right. Let me turn to PPE: real concern. Two things we need to know, of course: that we have enough PPE on the shelves now, and this week and next week for those that need them. I think from what I understand, we're sort of okay at the moment, which is good, although I'm still hearing of issues, especially in the care sector. In the longer term, though, the concerns I hear are that there's a lack of confidence in what is on its way in coming weeks, how much of it, and, crucially, what the delivery schedules are to make sure it gets out to where it's needed. Now, can we expect to have that kind of detailed plan? And with the military, as I understand, having assisted with the review of distribution, can the results of that review be shared as a means of giving people confidence? I'm still also interested - and I've asked the Minister on a number of occasions - where we stand in terms of being able to source our own PPE internationally, as well as being part of your important pooled efforts across the UK. We know the background: suppliers in England refusing to sell PPE to care homes in Wales; flights full of PPE landing in Scotland, a major order on its way to Northern Ireland, but nothing quite like that happening here. So, if we are putting in those kinds of orders ourselves, and getting our own supplies - from China, for example - that's great; it's good news. Maybe I could ask you to share details of those orders today. But we're also hearing of UK Government telling other devolved administrations, 'You can no longer procure yourselves internationally.' Perhaps you can tell us if you've had such an instruction. Third brief area for questioning: can I ask what work is being done on PPE for public use? I think there's growing evidence that wearing masks might well be useful to slow transmission when some social distancing regulations are released. So, on top of PPE for professional use, what plans are being put in place by Welsh Government for the procurement or production or distribution of public-use masks, because it may well be that we'll all need them soon? And finally - also a question from me on data. We have the daily data on deaths related to COVID in hospital settings, with a lag because of death registration. We then wait to see COVID-linked deaths figures in the community too, which suggests, I think, that around a third more are dying directly of COVID in total than the official daily figures from hospitals show. But, on top of that, we have those tragic deaths occurring - non-COVID deaths, but deaths most likely that wouldn't have occurred were it not for the current restrictions: people not seeking timely treatment, not visiting the doctor and so on. The Office for National Statistics has also compared death rates now with the usual death rates, and found that the figure to be almost double what we would have usually expected across the UK for this time of year. That's 8,000 more in the first full week of April. So, are you able to tell us with any confidence what you think the current figures are for the number of deaths in total in Wales now, and are we able from that to assess through that data the steps that could be taken to save lives?
Welsh: Gadewch imi ganolbwyntio ar ychydig o'r materion allweddol hynny, felly. Rwy'n meddwl bod llawer o ddryswch o hyd ynglŷn â phrofi. Fel y gwyddoch, Weinidog, rwy'n dal i fod heb fy argyhoeddi gan safbwynt Llywodraeth Cymru ar brofi. Cawsom wybod eto heddiw fod ychydig dros 20,000 o bobl wedi cael eu profi yng Nghymru hyd yn hyn, ond i roi hynny yn ei gyd-destun: o dan y targedau gwreiddiol, byddem wedi profi 20,000 ers bore Llun. Nawr, ni fyddech wedi dewis y targedau gwreiddiol - 8,000 y dydd a mwy erbyn hyn - allan o unman; byddent wedi bod yn seiliedig ar gyngor. Gwyddom mai cyngor Sefydliad Iechyd y Byd yw bod profi yn rhan allweddol o'r frwydr yn erbyn coronafeirws, felly a allwch egluro pa newid a fu yn y cyngor a roddir ichi ar werth profi, oherwydd rydym wedi mynd o'r targed o 8,000 neu 9,000 y dydd i tua 1,000? Rydych newydd ddweud funud yn ôl ei fod yn 1,800 heddiw. Nawr, mae'n gapasiti o 1,800 heddiw; roedd yn llai na 1,000 o brofion ddoe, felly mae angen inni wybod beth sy'n cael ei ddweud yn wahanol wrthych. Ddoe, dywedwyd wrthym fod llai o ledaeniad nag a feddyliom: oes, ond mae hynny oherwydd y cyfyngiadau symud, oherwydd cadw pellter cymdeithasol effeithiol; mae'n gweithio'n well nag yr oeddem wedi'i ofni o bosibl. Nid yw'n gwneud y firws yn llai heintus, felly onid oes angen inni gael profion cymunedol effeithiol ar waith cyn y gallwn roi'r gorau i'r cyfyngiadau symud? Yn wir, oni ddylem ddweud na allwn roi'r gorau i'r cyfyngiadau symud? Ni allwn gael gwared ar y cyfyngiadau i raddau sylweddol hyd nes y bydd gennym brofion cymunedol ar waith, ac mae angen cynllun i wneud hynny. Nid yw'n ymddangos bod gennym un, neu nid wyf wedi fy argyhoeddi bod gennym un, felly a all y Gweinidog gysoni'r anomaledd hwnnw i ni? Sut y gallwn ddatblygu ein profion yn barod ar gyfer llacio'r cyfyngiadau heb fod gennym lwybr i'w ddilyn ar gyfer cynyddu niferoedd y profion? A dywedodd y Prif Weinidog heddiw nad oes gennym broblem capasiti. Os nad oes gennym broblem capasiti, pam eich bod chi, yn gwbl briodol, yn rhoi £50 miliwn tuag at gynyddu capasiti? Yn ôl yr hyn a welaf i, nid ydym yn cyrraedd y capasiti hwnnw'n ddigon cyflym. Dywedodd y Prif Weinidog ei fod yn ymwneud â'r ffaith nad oes digon o bobl yn mynd i gael profion. Wel, beth am gael polisi sy'n annog pobl i wneud hynny, fel model profi cymunedol sy'n tyfu, fel ein bod yn adeiladu tuag at roi'r gorau i'r cyfyngiadau? Mae pob un ohonom am iddo ddigwydd cyn gynted â phosibl, ond ni allwn ei wneud hyd nes ein bod yn gwybod bod yr amser yn iawn. Gadewch imi droi at gyfarpar diogelu personol: pryder gwirioneddol. Dau beth sydd angen i ni ei wybod, wrth gwrs: fod gennym ddigon o gyfarpar diogelu personol ar y silffoedd yn awr, a'r wythnos hon a'r wythnos nesaf ar gyfer y rhai sydd eu hangen. O'r hyn rwy'n ei ddeall, rwy'n meddwl ein bod yn weddol agos ati ar y funud, sy'n beth da, er fy mod yn dal i glywed am broblemau, yn enwedig yn y sector gofal. Yn y tymor hwy, fodd bynnag, y pryderon a glywaf yw bod diffyg hyder yn yr hyn sydd ar ei ffordd yn yr wythnosau nesaf, faint ohono, ac yn hollbwysig, beth yw'r amserlenni cyflenwi er mwyn sicrhau ei fod yn cyrraedd y mannau lle mae ei angen. Nawr, a allwn ddisgwyl cael y math hwnnw o gynllun manwl? A chyda'r fyddin, yn ôl yr hyn a ddeallaf, wedi bod yn cynorthwyo gyda'r adolygiad o ddosbarthiad, a ellir rhannu canlyniadau'r adolygiad hwnnw fel ffordd o roi hyder i bobl? Mae gennyf ddiddordeb mewn gwybod hefyd - ac rwyf wedi gofyn i'r Gweinidog droeon - lle rydym arni o ran gallu cyrchu ein cyfarpar diogelu personol ein hunain yn rhyngwladol, yn ogystal â bod yn rhan o'ch cydymdrechion pwysig ar draws y DU. Rydym yn gwybod y cefndir: cyflenwyr yn Lloegr yn gwrthod gwerthu cyfarpar diogelu personol i gartrefi gofal yng Nghymru; awyrennau'n llawn o gyfarpar diogelu personol yn glanio yn yr Alban; archeb fawr ar ei ffordd i Ogledd Iwerddon, ond nid oes unrhyw beth tebyg i hynny'n digwydd yma. Felly, os ydym yn cyflwyno archebion o'r fath ein hunain, a chael ein cyflenwadau ein hunain - o Tsieina, er enghraifft - mae hynny'n wych; mae'n newyddion da. Efallai y gallwn ofyn ichi rannu manylion yr archebion hynny heddiw. Ond rydym hefyd yn clywed am Lywodraeth y DU yn dweud wrth y gweinyddiaethau datganoledig, 'Ni chewch chi gaffael drosoch eich hunain yn rhyngwladol mwyach.' Efallai y gallwch ddweud wrthym a ydych wedi cael cyfarwyddyd o'r fath. Y trydydd maes i holi yn ei gylch yn fyr: a gaf fi ofyn pa waith sy'n cael ei wneud ar gyfarpar diogelu personol i'w ddefnyddio gan y cyhoedd? Rwy'n credu bod tystiolaeth gynyddol y gallai gwisgo masgiau fod yn ddefnyddiol er mwyn arafu'r trosglwyddiad pan fydd rheoliadau cadw pellter cymdeithasol yn cael eu llacio. Felly, yn ychwanegol at gyfarpar diogelu personol at ddefnydd proffesiynol, pa gynlluniau sy'n cael eu rhoi ar waith gan Lywodraeth Cymru ar gyfer caffael neu gynhyrchu neu ddosbarthu masgiau at ddefnydd y cyhoedd, oherwydd mae'n ddigon posibl y bydd pawb ohonom eu hangen yn fuan? Ac yn olaf - cwestiwn gennyf fi hefyd ar ddata. Rydym yn cael y data dyddiol ar farwolaethau sy'n gysylltiedig â COVID mewn ysbytai, ac mae oedi yn y broses o gofrestru marwolaethau. Rydym wedyn yn aros i weld ffigurau marwolaethau sy'n gysylltiedig â COVID yn y gymuned hefyd, sy'n awgrymu, rwy'n credu, fod tua thraean yn fwy yn marw'n uniongyrchol o COVID o ran cyfanswm nag y mae'r ffigurau dyddiol swyddogol o ysbytai yn ei ddangos. Ond ar ben hynny, mae gennym y marwolaethau trasig sy'n digwydd - marwolaethau nad ydynt yn rhai COVID, ond marwolaethau na fyddent wedi digwydd yn ôl pob tebyg oni bai am y cyfyngiadau presennol: pobl ddim yn mynd am driniaeth amserol, ddim yn mynd at y meddyg ac yn y blaen. Mae'r Swyddfa Ystadegau Gwladol hefyd wedi cymharu cyfraddau marwolaeth yn awr â'r cyfraddau marwolaeth arferol, a chanfod fod y ffigur bron yn ddwbl yr hyn y byddem fel arfer yn ei ddisgwyl ar draws y DU ar gyfer yr adeg hon o'r flwyddyn. Dyna 8,000 yn fwy yn yr wythnos lawn gyntaf o Ebrill. Felly, a allwch ddweud wrthym gydag unrhyw hyder beth gredwch chi yw'r ffigurau cyfredol ar gyfer nifer y marwolaethau yng Nghymru ar hyn o bryd, ac a ydym yn gallu asesu, drwy'r data hwnnw, y camau y gellid eu cymryd i achub bywydau?